AlexejDobrolubov/national_council_slovak_2010 huggingface dataset:
39. schôdza NR SR - 14.deň - A. dopoludnia
Dátum: 2025-09-30
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Pán poslanec, spomínali ste prílepok, ktorý sa tu aktuálne dostal, a vyjadrili ste takú nádej, že právnici v Prezidentskom paláci na to pána prezidenta upozornia a ten návrh zákona nepodpíše. Chcem vás sklamať, pán prezident je ten, ktorý tu v roku 2015 sám predložil novelu rokovacieho poriadku, ktorou zakázal prílepky. Sám pán prezident súčasný z pozície predsedu Národnej rady v roku 2015 presadil zákaz prílepkov, dnes neprejde mesiac, aby nejaký prílepok nepodpísal. Na tejto schôdzi prvý bod, ktorý sme tu rokovali, bola novela zákona o psychologickej pomoci. Čo tam bolo? Prílepok o záchrankách, aby zachránil svojho pána ministra. Čiže tuto nerobme si nádeje. A druhá vec, spomínali ste, že pán štátny tajomník obhajoval tento návrh, že je to nejaký rámec. To nie je žiaden rámec. Ak by to bol rámec, boli by v ňom určené mantinely, nejaké limity. Koľko bude najnižšia pomoc, aká bude najvyššia pomoc? A nech sa v týchto medziach hýbe nariadenie vlády. Ak by to bol rámec, tak by bolo jasne povedané, aký najnižší príjem domácnosť musí mať, aby na energopomoc vôbec dosiahla? Tento návrh neobsahuje absolútne žiadne rámce, absolútne žiadne limity, absolútne žiadne mantinely. Takže tento návrh zákona je len paródiou na adresnosť, nič viac, nič menej, paródia na adresnosť. Ďakujem veľmi pekne.
39. schôdza NR SR - 13.deň - B. popoludní
Dátum: 2025-09-29
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

207. Rišo, ďakujem veľmi pekne za tvoje vystúpenie, myslím si, že si otvoril veľmi zaujímavú myšlienku a ten návrh považujem za naozaj hodný rozvíjania. Je pravdou, že síce nevyčíslil dopady na štátny rozpočet, avšak oceňujem, že to manželstvo sa snažíš dostať do popredia aj takýmto spôsobom. Nechcem, aby to vyznelo nejakým spôsobom lacno, ale naozaj aj subjekty v súkromnej sfére oceňujú vernosť a takisto len a len, ničím iným len ocenenie vernosti a uznanie toho, že to manželstvo si naozaj vážime nielen na papieri, ale naozaj chceme, aby tie manželstvá pretrvávali, obzvlášť v dnešnej dobe, kedy je naozaj veľmi vysoká rozvodovosť. Takže ja súhlasím s touto myšlienkou, iste, sú tu možno niektoré veci, o ktorým sa môžme baviť, ale za mňa je to veľmi zaujímavý nápad, ktorému sa oplatí venovať viac pozornosti. Ďakujem veľmi pekne.
39. schôdza NR SR - 13.deň - B. popoludní
Dátum: 2025-09-29
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

149. Ďakujem veľmi pekne. Takisto chcem oceniť váš boj proti hazardu, lebo naozaj hazard rozvracia rodiny, mal by byť zdanený omnoho viac, ako je v súčasnosti, to rozhodne kvitujem. A to, ako ste vraveli o tých hráčskych kontách a o tom, že tí hráči by mali dostať raz aspoň mesačne alebo v nejakom časom horizonte výpis zo svojho hráčskeho účtu, je vynikajúca myšlienka. Bohužiaľ, to, čo ste predniesli, nie úplne korešponduje s tým, čo je napísané v paragrafovom znení. Ja tým, že sa legislatíve venujem už niekoľko rokov, dovolím si upozorniť iba na pár drobností. Hráčske konto navrhujete zaviesť do § 14, kde, ktorý predstavuje vlastne spoločné ustanovenie pre všetky typy hazardných hier. Avšak pri stávkových hrách, pri stolových hrách, pri lotériových hrách ten hráč si žiadne konto nezakladá. Čiže aj prevádzkovatelia, poviem, športových stávok nemajú odkiaľ vedieť, koľko si ten hráč vlastne stavil a koľko prehral. Tá myšlienka je veľmi správna, podporujem všetkými desiatimi, avšak to legislatívne spracovanie je veľmi nedostatočné, bohužiaľ. Čiže do budúcna odporúčam toto ešte trošku prepracovať. Ďakujem veľmi pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

... mali najväčší časový vankúš, aký vlastne minister môže mať, aby vyriešil túto problematiku. Dva roky prešli a my ani po dvoch rokoch, po dvoch skrátených legislatívnych konaniach, nevieme kto bude mať nárok na energopomoc. A aby toho nebolo málo, tak ministerstvo sa tejto svojej najhlavnejšej kompetencie za toto volebné obdobie ešte aj dobrovoľne vzdáva, pretože, keď si to pozriete, ten obsah komu bude energopomoc daná a v akej výške bude určovať nariadenie vlády. Čiže po dvoch rokoch tu máme prázdnu nádobu s tým, aby ten obsah do nej vložila vláda. Povedal by som, že je to nejaká výnimka, lenže ono je to až také symptomatické pre stranu HLAS. Najprv minister Kaliňák začal stavať nemocnice namiesto pána Šaška. Následne pán Kaliňák zobral do rúk bezpečnosť občanov Slovenska tým, že vytvoril žandársky zbor popri polícii. A dnes si úrad vlády berie na starosť poskytovanie energopomoci. Čiže ministerstvo hospodárstva sa tu dostáva do role, povedal by som poštára, a ani to nie je úplne celkom isté, pretože v tom návrhu zákona sa hovorí, že ministerstvo hospodárstva bude jednotlivým domácnostiam oznamovať výšku podpory a tak isto o tom bude informovať aj poskytovateľov alebo dodávateľov energií. Čiže my ani dnes nevieme, či náhodou tá hlavná úloha nebude na dodávateľoch energií, že jednoducho ministerstvo hospodárstva povie dajme tomu SPP, že človeku XY alebo tej danej domácnosti zníž faktúru z 250 na 150 eur. Ani to dnes nevieme. Ochrana osobných údajov. Viacerí sa aj vo včerajšej rozprave pýtali, kvôli čomu rušíme návrh zákona, ktorý bolo tak nevyhnutné v marci schváliť, zákon o poskytovaní osobných údajov na účely energopomoci. Keď sa lepšie pozriete na tento dnešný zákon a na zákon z marca, tak ten marcový zákon sa fakticky preklápa do dnešného. Kvôli tomuto ho rušia. No a mňa by v tej súvislosti aj zaujímalo, ja som si pozeral aj prechodné ustanovenia. Tak všetky údaje, ktoré boli do dnešného dňa zozbierané z existujúcich registrov, tak ministerstvo hospodárstva bude spracovať naďalej. A ja si kladiem otázku na základe akých údajov bude stanovovať nejaké referenčné hodnoty pre poskytnutie energopomoci úrad vlády? On bude mať odkiaľ tie údaje, ktoré tu ministerstvo už od marca si vyzbieralo. Tam nie je ani zmienka o tom, že Ministerstvo hospodárstva tento balík údajov sprístupní aj úradu vlády, aby úrad vlády potom mohol napočítať ktorej domácnosti sa pomoc poskytne a ktorej nie a v akej výške. Ani to tam nie je. Tak to ma naozaj veľmi zaujíma akým spôsobom sa vysporiadajú s týmto aspektom. Alebo to spravia všetko na ministerstve hospodárstva a potom to na zlatom podnose posunú úradu vlády, aby sa to schválilo pod hlavičkou úradu vlády, neviem. Budem veľmi čakať na odpoveď. Takže asi toľko v skratke k tomuto návrhu zákona. Ďakujem veľmi pekne.
39. schôdza NR SR - 12.deň - A. dopoludnia
Dátum: 2025-09-26
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážený pán predseda, vážená pani ministerka, milé kolegyne, kolegovia, ku skrátenému legislatívnemu konaniu som sa vyjadril včera, dnes teda k podstate veci. V úvode dôvodovej správy sa uvádza, citujem: "Ministerstvo hospodárstva od roku 2023 kompetenčne zastrešuje oblasť poskytovania pomoci zraniteľným odberateľom energií v domácnosti a vybraným ďalším odberateľom energií. Vraj kompetenčne zastrešuje. Toto nemá s kompetenčnosťou ani s kompetenciou, hlavne s kompetenciou, nič spoločné, pretože téma adresnej energopomoci tu bola a špeciálne, od súčasných predstaviteľov strany HLAS nastoľovaná od roku 2022. V roku 2023 dostali ministerstvo hospodárstva, mali najväčší časový vankúš aký vlastne minister môže mať, aby vyriešil túto problematiku. Dva roky prešli a my ani po dvoch rokoch, po dvoch skrátených legislatívnych konaniach, nevieme =====
39. schôdza NR SR - 10.deň - B. popoludní
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Igor, ja nadviažem na inú časť tvojho vystúpenia a spomínal si, že toto je jedna z posledných rozpráv v treťom čítaní, pretože s najväčšou pravdepodobnosťou bude tak ako tretie čítanie ako ho poznáme dnes zrušené a tak isto bude poslancom základný rečnícky čas skrátený o štvrtinu. A ja v tomto smere chcem upozorniť na jeden paradox. Siamské dvojča pána Kamenického pán Susko, lebo jeden demoluje financie, druhý právny štát, tak pán Susko aktuálne vo svojej novele zákona o výkone restu odňatia slobody navrhuje trestancom zvýšiť od oka rečnícky čas čas na telefonovanie šesťnásobne, pokiaľ ide o komunikáciu s blízkymi osobami a sedemnásobne, pokiaľ ide o komunikáciu s advokátom. Aký to paradox, že poslanci, ktorí sú platení za diskutovanie, tak tým sa zruší tretie čítanie a čas v rozprave sa skráti o štvrtinu, na druhej strane odsúdeným ideme čas zvyšovať šesť, respektíve sedemnásobne. Ďakujem veľmi pekne.
39. schôdza NR SR - 10.deň - B. popoludní
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne pán Viškupič za vaše vystúpenie. Je dobré, že ste aj vy predložili zopár pozmeňujúcich návrhov, pretože treba si uvedomiť, sme v zásade v záverečnej fáze schvaľovania konsolidácie a my stále nepoznáme opatrenia, akým spôsobom chce vláda na sebe šetriť. Nestačí, že pán minister Kamenický jeden a pol mesiaca odďaľoval predstavenie konsolidačných opatrení, nestačí, že štyri dni sa tu rokuje o konsolidácii, ale dodnes, do tejto chvíle nepoznáme, akým spôsobom chce vláda na sebe šetriť. Teda okrem toho, že poslanci si zo svojich šesťtisícových platov odtrhnú od úst 220 eur. Tá konsolidácia je tak spackaná, že v zásade neexistuje na Slovensku človek, ktorý by vám neporadil lepšie opatrenia. Či už sú to odborári alebo zamestnávatelia, alebo aj bežní ľudia. Máte od pána Jakaba a ostatných kolegov z hnutia SLOVENSKO na stole päť pozmeňujúcich návrhov, ktorých prijatím ušetríte stámilióny eur tým, že zdaníte prevádzkovateľov hazardu, tým že zdaníte zbrojárske spoločnosti, jednoducho získate toľko financií, že nebudete musieť rušiť žiadne sviatky a podobne. Ďakujem veľmi pekne.
39. schôdza NR SR - 10.deň - B. popoludní
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem, Igor, za vynikajúce vystúpenie plné faktov. Veľmi správne si poznamenal, že všetky krízy sme ufinancovali s nižšími výdavkami, ako rozhadzuje táto vláda. Ale čo je najpodstatnejšie, všetky krízy boli ufinancované bez toho, aby sme zvýšili čo i len jeden poplatok, aby sme zvýšili čo len jednu daň. Táto vláda dva roky nerobí nič iné, len zvyšuje dane a poplatky. A ak by to zvyšovanie daní smerovalo na tých najbohatších, ale je to presne naopak. Prevádzkovatelia hazardu sa tu topia v peniazoch. Zbrojárske spoločnosti, ktoré dosahujú rekordné zisky, sa topia v peniazoch. Poslanci si nie sú ochotní znížiť svoje platy o nič. To isté členovia vlády. Namiesto toho nechávajú konsolidáciu na pleciach zamestnancov, živnostníkov a bežných firiem. Bohatí bohatnú a chudobní chudobnejú pri tejto vláde. Ďakujem pekne. (Potlesk.)
39. schôdza NR SR - 10.deň - A. dopoludnia
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem Rasťo za výborné vystúpenie. Veľmi správne si povedal, že minister nerozpráva o lepšom výbere daní, ale nie je sa čomu čudovať, keď sám sa nechá počuť, že on nechce lepšie vyberať dane, lebo je to ťažké. Tak je to ťažké, tak kvôli tomu zvýši DPH a zvýši daň na potraviny, lebo tá sa vyberá sama fakticky. Spomínal si, že vôbec nepozerajú na to, kto tu skutočne zarába. A je to presne tak. V návrhu konsolidačných opatrení navrhujú viac zdaniť ťažiarov piesku a štrku, lebo vraj veľmi dobre zarábajú, vraj veľmi dobre zarábajú. Z môjho pohľadu sú to otvorené dvierka na to, aby si ešte stavebné spoločnosti mohli nárokovať dodatky za to, že sa im vlastne predraží stavba diaľnic a inej infraštruktúry. Ale absolútne nepozerajú na to, aké zisky majú prevádzkovatelia hazardu, aké zisky majú zbrojári. Zbrojári bez toho, aby sa o to akýmkoľvek spôsobom pričinili. To nie je tak, že na trhu prišli s nejakou prevratnou novinkou, ktorú si každý chce kúpiť. Nie, ťažia z toho, že na Ukrajine je vojna. Tak tam skrátka vyvážajú hlava-nehlava. A zisky im raketovo narástli, ale na nich sa nepozerajú, vôbec. Slovnaft detto. Hovoril si o hospodárení Slovenska počas roku 2020 až 2023 a poukázal si aj na dáta Eurostatu, podľa ktorých sme boli naozaj premiantmi v Európskej únii. Mali sme jedenáste najlepšie hospodárenie. To bol rekord. To, že pán Kamenický v roku 2019 mal deficit okolo 1 % je absolútne scestné, pretože aj ten deficit 1 % bolo 24. najhoršie hospodárenie v Európskej únii.
39. schôdza NR SR - 10.deň - A. dopoludnia
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem ti, Richard, veľmi pekne, za výborné vystúpenie. Správne si poukázal na to, ako vláda nakladá ťarchou konsolidácie aj na plecia mladých rodín, aj dôchodcov, aké negatívne dopady to bude mať na demografiu. Tá demografia má naozaj už podľa snáď všetkých relevantných zdrojov klesajúci charakter. Na dôchodcov nebude mať o pár rokov absolútne kto robiť. Táto vláda zrušila jeden veľmi dobrý benefit, ktorý sa nám podarilo presadiť a to 200 eur na dieťa, lebo vraj atomovka. Ak bola zrušená táto atomovka, tak deficit mal automaticky klesnúť. Nestalo sa. Zrušili rodičovský dôchodok, lebo vraj atomovka. Už tu mal znova klesnúť deficit. Namiesto toho deficit ešte aj s ďalšími dvoma konsolidáciami je na rovnakej úrovni, resp. ešte stúpa. A vaša vízia do budúcna? absolútne žiadna. Keď si vezmeme všetky tri konsolidácie, vychádza to, že každý jeden občan od novorodenca až po najstaršieho seniora to zaplatí sumou približne 1 430 eur. To sú dva dôchodky. Priemerný dôchodok je aktuálne 700 eur. Že sa tu tvárite ako idete pomáhať aspoň dôchodcom, dáte im trinásty dôchodok, ale šmahom ruky im beriete dva dôchodky, lebo toľko bude stáť konsolidácia každého jedného človeka, aj dôchodcu, 1 400 eur. Pri priemernom dôchodku 700 eur. Nevravím, aké to bude mať dopady naozaj na mladé rodiny. Ďakujem pekne.
39. schôdza NR SR - 10.deň - A. dopoludnia
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pekne všetkým, ktorí ste na mňa reagovali. Ja by som ešte doplnil, že to akým spôsobom vláda konsoliduje a veľmi dobre ilustruje jeden výrok pána ministra, ktorý vyslovil niekedy 9. septembra, keď predstavoval tretí konsolidačný balík, kde hovorí, že nechce lepšie vyberať dane, lebo je to ťažké. Tak daňová medzera, ktorá bola najnižšia v období rokov 2020 až 23, ktorá bola na historicky naozaj najmenšia, mali sme najlepší výber daní, tak to ide s vašou vládou znova od desiatich k piatim. Tá medzera sa zvyšuje a namiesto toho, aby ste s pánom ministrom spravodlivosti Suskom klepli po prstoch saňovým podvodníkom, tak namiesto toho radšej necháte vagabundov privyrábať si na zlodejstvách na DPH. Ale zvýšiť DPH, daň pred ktorou nikto neujde, tak to áno. Zvýšiť daň na potraviny tak to áno, lebo tam netreba až tak, takú veľkú snahu aby sa tie peniaze vybrali. Ďakujem veľmi pekne.
39. schôdza NR SR - 10.deň - A. dopoludnia
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Dobré ráno. Vážený pán predsedajúci, vážený pán minister, milé kolegyne, kolegovia, máme pred sebou druhé čítanie o konsolidácii, v poradí už rokujeme o treťom konsolidačnom balíku. Je to neuveriteľné, ale minister Kamenický sa z dvoch ... konsolidácií absolútne nepoučil. Keď odborná verejnosť jasne hovorila, že zdaňovanie výroby, práce, bude mať negatívne dopady na ekonomiku, tak to boli preňho iba ekonomické teórie. Dnes po asi ôsmich mesiacoch od zavedenia transakčnej dane, tu máme reálne výsledky. Vidíme akým spôsobom ekonomika stagnuje. 0,4-percentný´rast HDP je niečo katastrofálne. Obzvlášť, keď sa pozrieme na okolité krajiny. Absolútne ste sa z tohto nepoučili a v treťom konsolidačnom balíku idete ==== =====
39. schôdza NR SR - 10.deň - A. dopoludnia
Dátum: 2025-09-24
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Pani poslankyňa, ešte včera ste správne poznamenali ako koaliční poslanci v zásade berú plat len za hlasovania, až dvaja tu včera večer boli z koaličných poslancov, ktorí sa ešte mu aj ohradili. Tak, len na margo toho, na to ich rozčúlenie, je tam množstvo poslancov koaličných, ktorí v priebehu dvoch rokov vystúpili, či už s jednou, jedinou faktickou poznámkou, napr. pán Galis, to bolo jediné, čo ste od neho mohli počuť za dva roky, alebo ďalší pán poslanec, ktorý za dva roky stihol len upozorniť na to, že mu v jednom prípade nefungovalo hlasovacie zariadenie. A dnes ste takisto spomínali, že komu chcú pomáhať, že nepomáhajú ani svojim a je to úplná pravda. Inak by totiž nezmrazovali trináste dôchodky, nezmrazovali by, nezvyšovali by DPH na ďalšie vybrané potraviny a v neposlednom rade ich štátny tajomník pán Šalitroš sám sa nechal počuť, že za Matoviča si dôchodcovia mohli dovoliť viac s 12 dôchodkami ako v súčasnosti s trinástimi dôchodkami. Ďakujem veľmi pekne.
39. schôdza NR SR - 9.deň - B. popoludní
Dátum: 2025-09-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

148. Ďakujem veľmi pekne. Pán Karas, naozaj vy nemáte tušenie čo je to dobré hospodárenie. Medzi prvými krokmi, ktoré vaša vláda spravila, ste zrušili 200 eur na dieťa, rodičovský dôchodok a v energopomoci, ktorú ste dnes predložili na skrátené legislatívne konanie, sami tam píšete, že počas vlád Matoviča na energopomoc musel vyčleniť takmer tri miliardy eur, vy niečo vyše jednej miliardy. Sami priznávate o koľko menej musíte vynakladať na energopomoc. A to ešte nevravím, že aj túto energopomoc, ktorú chystáte, ani nebudete platiť vy, ale vám to ešte s tým pomáha Európska komisia, ktorá Slovensku umožnila vyčerpať vlastne nevyčerpané eurofondy. A ďalšia vec, zrušili ste takzvané Matovičove atómovky. Napriek tomu ste Slovensku vyrobili rovnakú sekeru za dva roky vládnutia, aká tu bola počas troch rokov kríz. A čo sa týka hospodárenia, z dát Eurostatu jednoznačne vyplýva kedy Slovensko hospodárilo najlepšie a bolo to práve v období rokov 2020 až 2022, kedy sme boli lepší ako priemer Európskej únie, čo sa týka deficitu, boli sme jedenásty najlepší v Európskej únii, dostali sme sa medzi premiantov. Dnes sme znova na chvoste, 25, 26 miesto, takto vy hospodárite. Ďakujem veľmi pekne. (Potlesk.)
39. schôdza NR SR - 9.deň - B. popoludní
Dátum: 2025-09-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

136. Ďakujem veľmi pekne. Pán Štefunko, spomínali ste, že ako vláda znížila daň z dividend, čo je vlastne opatrenie pre tých najbohatších. Neviem, či si niekto všimol, dnes sme spoznali ďalšieho víťaza tejto konsolidácie, neviem, či si pán Kamenický všimol, ale sú to sudcovia. Ďalšia skupina osôb, ktorá absolútne nie je odkázaná na finančnú pomoc štátu. Sudcovia majú dnes priemerné platy 6 300 eur a aby im nebolo málo, tak na jubilejnú odmenu pri päťdesiatke a šesťdesiatke tak získajú ďalšiu odmenu až do výšky platu. Tak sa chcem spýtať, či aj o tomto ste vedeli. A ďalšia vec. Spomínali ste, že porazeným je pán Danko. Väčšinou sa hovorí o víťazoch a porazených. Ja som si spomenul na Matúša Šutaja Eštoka. To je človek, ktorý ostáva na posmech, pretože ten sa tu pred niekoľkými dňami dušoval, ako budú tvrdo bojovať za zavedenie takzvanej dane z vojny, za zvýšenie sadzby daní pre zbrojárske firmy, ktoré majú rekordné zisky v tomto období. Ani zmienka. To isté, zníženie príspevkov pre politické strany. Kde je toto opatrenie? Ani jedno, ani druhé. Takže asi tak. Ďakujem veľmi pekne.
39. schôdza NR SR - 9.deň - B. popoludní
Dátum: 2025-09-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

108. Ďakujem veľmi pekne. Pán poslanec, veľmi dobré vystúpenie, spomínali ste sviatky, ja nadviažem na sviatky. Z môjho pohľadu je táto vládna koalícia koalíciou skratiek. Vyberajú si tie najjednoduchšie riešenia, aké sa vôbec ponúkajú. V prvej vlne to bolo zvýšenie DPH, ktoré sa dotklo plošne každého jedného človeka. Teraz po roku to máme presne to isté do bodky. Zrušenie sviatkov, ktoré sa bude týkať úplne každého. Ja už len čakám, kedy tu príde niekto a predloží pozmeňovací návrh s tým, že uzákonia, že február má 31 dní, lebo to je presne ich politika. Skrátka len ľudí nahnať čo najviac do práce a to je všetko, čo vedia. Absolútne žiadna poctivá práca, aby tie opatrenia aj do budúcna prinášali krajine nejaký ekonomický rast, absolútne nie. Doslova stredoveké vládnutie, len dlhšie pracovať a viacej dní pracovať, to je celé na čo sa táto vládna koalícia zmôže. Ďakujem veľmi pekne.
39. schôdza NR SR - 9.deň - B. popoludní
Dátum: 2025-09-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

94. Ďakujem veľmi pekne. Správne ste spomenuli, že živnostníci budú odchádzať do zahraničia, dane budú platiť tam. To je presný obraz toho, akým sa táto vláda stará o ekonomiku Slovenska. Namiesto toho, aby znižovala daňovú medzeru odlivom či už podnikateľov, alebo teraz aj živnostníkov, tá daňová medzera bude znova narastať. Časy rokov 2021, 2022, kedy bola daňová medzera najnižšia, sú len snom tejto vlády. A to sú desiatky ba až stovky miliónov eur, ktoré nám takto zbytočne unikajú. Veľmi správne ste upozornil aj na odliv mozgov. Aj Hnutie SLOVENSKO minulú jeseň predložilo návrh uznesenia, ktorým na túto problematiku upozorňovalo. Za ostatných 20 rokov odišlo zo Slovenska takmer 300-tisíc prevažne mladých ľudí, pričom podľa analýz odchod jedného človeka stojí slovenskú ekonomiku približne 2,8 milióna eur. No a posledná vec, ten návrh opatrení konsolidačný opakuje tie isté chyby ako pred rokom. Skrátka nižší hospodársky rast nebol len strašenie opozície, ale sú to fakty, ktoré sa vlastne teraz len potvrdzujú, kedy máme ďaleko najnižší ekonomický rast v okolí, na úrovni aktuálne 0,4 %, čo je úplne strašidelné. Ďakujem veľmi pekne.
39. schôdza NR SR - 9.deň - A. dopoludnia
Dátum: 2025-09-23
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

39. Ďakujem veľmi pekne. Pred chvíľou si tu vládna koalícia odhlasovala skrátenie legislatívneho konania ku adresnej pomoci. Tak akurát tu máme pred sebou adresnosť podľa pána Suska, čiže vyšší súdni úradníci, tak tí budú mať zmrazené platy, lebo idú podľa zákona o štátnej službe a sudcovia, ktorým sa nezmrazujú platy, už dnes sú víťazmi konsolidácie, tak aby toho nebolo málo, za v zásade len účasť, za to, že sa dožili päťdesiatky, respektíve šesťdesiatky, tak popri svojich priemerných platoch, ktoré sú vo výške 6 380 eur, ešte dostanú ďalší jubilejný plat, čiže adresnosť podľa pána Suska. Vyšší súdni úradníci, ktorí robia množstvo mravenčej roboty, zmrazené platy, ale sudcovia s priemernou mzdou alebo platom 6 380 eur, tak tí si ešte zaslúžia, to je tá adresnosť podľa vládnej koalície, 750 000 eur na to vyčleňujú ročne. Sa mnohí pozastavujeme nad obrovskými financiami, ktoré sa tu vynakladajú na rôzne oslavy a to je jednorazový výdavok, toto je navždy. 750 000 ročne pre ľudí, ktorí to absolútne, ale že absolútne nepotrebujú. Po dvadsiatich rokoch na pozícii sudcu majú dostatočnú finančnú rezervu na to, aby boli odkázaní ešte na ďalší plat. Ak im naozaj chcete spraviť radosť, tak motivujte tých vyšších súdnych úradníkov, aby ešte lepšie pre nich pracovali a nie, že im idete plniť vrecká ďalšími šiestimi tisícmi, na ktoré absolútne nie sú odkázaní. Ďakujem veľmi pekne. (Potlesk.)
39. schôdza NR SR - 8.deň - A. dopoludnia
Dátum: 2025-09-19
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

126. Ďakujem veľmi pekne. Úplne sa stotožňujem s tým, čo ste povedali, pani poslankyňa. Chcel som len doplniť, že je mi ľúto toho, koľko energie a času ste vynaložili v rámci pracovnej skupiny na odrobenie naozaj že mravenčej práce a pritom ešte minule, keď sme o tom rozprávali prvýkrát, toho deviateho, tak sám navrhovateľ povedal, že aj tak bude pozmeňujúci návrh. Takže absolútne vaše mnohé návrhy nevzal do úvahu a aj tak si to spravia po svojom. Ďakujem pekne.